87773387726

740621400879

ЖАНАБАЕВА Нурлыкыз,

Абай атындағы жалпы білім беретін мектебінің бастауыш сынып мұғалімі.

Түркістан облысы, Бәйдібек ауданы

**СЫН ТҰРҒЫСЫНАН ОЙЛАУ ТЕХНОЛОГИЯСЫНЫҢ ЭЛЕМЕНТТЕРІ АРҚЫЛЫ ОҚЫТУДЫҢ ТИІМДІЛІГІ**

Болашақта өркениетті дамыған елдер қатарына ену үшін заман талабына сай білім қажет. Өйткені,тәуелсіз Қазақстанды дамыған бәсекеге қабілетті елу елдің қатарында,терезесін тең ететін-білім.Сондықтан қазіргі даму кезеңі білім беру жүйесінің алдына оқу үрдісін технологияландыру мәселесін қойып отыр.Мектеп өміріне еңіп отырған жаңа технологиялардың ерекшелігі өсіп келе жатқан жеке тұлғаны жан-жақты дамыту.Бастауыш мектеп оқушысының тұлғасы мен санасының дамуы қуатты жүретін, ерекше құнды,қайталанбас кезең.Сондықтан бастауыш білім үздіксіз білім берудің алғашқы баспалдағы,қиында жауапты іс.

Бастауыш білім-үздіксіз білім берудің алғашқы басқышы.Осыған сәйкес оқушыларға белгілі бір көлемдегі білім,білік-дағдыларын меңгертумен бірге,оларды шығармашылық бағытта жан-жақты дамыту бүгінгі күннің басты талабы.Осы талап тұрғысынан алғанда,оқу тәрбие үлгісін ұйымдастырудың сан түрлі әдіс-түрлері іздестіру мен жаңа технологияларды тиімді пайдаланудың маңызы ерекше.

Қазіргі мектептің оқыту үрдісінде білім берудің тенденциялары мен даму бағыттарын қамтамасыз ететін 50 - ден аса педагогикалық технологиялар қолданыс табуда.

Осы жаңа педагогикалық технологиялардың ішінде сын тұрғысынан ойлауды дамыту технологиясының орны ерекше. Бұл технологияны жарыққа шығарған американдық педагогтарДж. Стил, К. Мередит, Ч. Темпл, С. Уолтер. Олардың пікірінше оқу міндетті түрде белсенді болуы керек. Оқушының әр нәрседен бір мән табуға мүдделі және білуге құмарлығы болса ғана белсенділік пайда болады.Оқытуды жеке тұлғаға бағыттау арқылы кез келген сабақтың дамытушылық, тәрбиелілік мүмкіндіктерін пайдаланып және осы жүйені қолдану барысында қазақ тілі мен әдебиет сабағында оқушының шығармашылық қабілеттерін дамыту ойдағыдай жүзеге асырылады. Қазақ тілі мен әдебиет сабақтарын «Сын тұрғысынан ойлау» технологиясы стратегиялары негізінде құрып оқыту, яғни сыни тұрғыдан ойлау тәсілін іс-тәжірибеме енгізу нәтижесі жеткіншектер бойында мынадай іскерліктер мен дағдыларды қалыптастыруға болатынын байқатты.

Білім беру бағдарламаларын жаңартудың басымдықтары рухани құндылық пен дағдыдан тұратындығын білеміз.

Рухани құндылық:шығармашылық,жауапкершілік,қарым-қатынас жасай білу,өмір бойы оқуға дайын болу.Ал дағдыларға келетін болсақ сын тұрғысынан ойлау,білімді шығармашылық тұрғыда қолдана білу,проблемаларды шешу,ғылыми зерттеу,жеке және топпен жұмыс істей білу қабілеті және АКТ саласындағы дағдылар.Мен үшін ең маңызды мақсат-әр сабағымды түсінікті,тартымды тиімді өткізу.Оны жүзеге асырудың бір жолы-сабақты тиімді ұйымдастыруға,сабақ уақытын ұтымды пайдалануға,оқушылардың ойлау қабілеттерін дамытуға,сыни ойлауға көп көмегін тигізетін әдіс-тәсілдерді қолдана білу.Ол үшін мен қысқа мерзімді жоспар немесе сабақ жоспарын дайындау барысында оқушылардың жеке қажеттіліктері мен ерекшеліктерін ескере отырып,саралап оқыту тәсіліне ерекше назар аудардым.

Сын тұрғыдан ойлаудың негізгі мақсаттары: Барлық жастағы оқушыларға кез-келген мазмұнға сыни тұрғыдан қарап,екі ұйғарым бір пікірдің біреуін таңдауға,сапалы шешім қабылдауға сабақтарды үйрету. «Сын тұрғысынан ойлау»ұғымын белгілі бір идеяларды қабылдай отырып,оның неге қатысты екенін зерттеу,оларды жеңіл септикалық ойларға қарсы қоя білу,салыстыра алу,сол идеяларға қарсы көзқарастар мен тепе-теңдікте ұстап зерттеу,оқушыларға үлкен сеніммен қарау.Сын тұрғысынан ойлау сынау емес.Оқушылардың жұмысты дұрыс ұйымдастырған жағдайда өз даму деңгейіне сәйкес ойы шыңдалып белгілі

бір жетістікке жететіні сөзсіз.

Сын тұрғысынан ойлаудың негізі мақсаттарын басшылыққа ала отырып алдыма мақсат қойдым

- Тек қана оқуда емес, өмірде де оқушылардың ойлау қабілеттерін дамыту;

- Өздігінен дұрыс шешім қабылдай білетін тұлғаны дамыту;  
- Ақпараттармен жұмыс істей білетін шығармашыл тұлға қалыптастыру;  
- Құбылыстарды жан-жақты талдап саралай білетін сыншыл тұлға тәрбиелеу.

**Сын тұрғыдан ойлау бағдарламасы қызығушылықты ояту,мағынаны тану,ой толғаныс кезеңдерінен түзіледі.**

**1.Қызығушылықты ояту**.Үйрену процесі бұрынғы білетін мен жаңа білімді ұштастырудан тұрады.Үйренуші жаңа ұғымдарды,түсініктерді,өзінің бұрынғы білімін жаңа ақпаратпен толықтырады,кеңейте түседі.Сондықтанда сабақ қарастырғалы тұрған жайлы оқушы не біледі,не айта алатындығын анықтаудан басталады.Осы арқылы ойды қозғау,ояту,ми қыртысына тітіркенгіш арқылы әсер ету жүзеге асады.Осы кезеңге қызмет ететін «Топтау», «Түртіп алу», «Ойлану», «Жұпта талқылау», «Болжау», «Әлемді шарлау» деген аттары бар әдістер (стратегиялар) жинақталған.

Қызығушылықты ояту кезеңінің екінші мақсаты үйренушінің белсенділігін арттыру.Өйткені үйрену-енжарлықтан гөрі белсенділікті талап ететін іс-әрекет екені даусыз.Оқушы өзін білетінін еске түсіреді,қағазға жазады,көршісімен бөліседі,тобында талқылайды.Яғни айту,бөлісу,ортаға салу арқылы оның ойы ашылады,тазарады.Осылайша шындалған ойлауға бірте-бірте қадам жасала бастайды.Оқушы бұл кезеңде жаңа білім жайлы ақпарат жинап,оның байырғы білімімен ұштастырады.

**2.Ойлау мен үйренуге бағытталған бұл бағдарламаның екінші кезеңі мағынаны тану.**Бұл кезеңде үйренуші жаңа ақпаратпен танысады,тақырып бойынша жұмыс істейді,тапсырмалар орындайды.Оны өз бетімен жұмыс жасап,белсенділік көрсетуіне жағдай жасалады.Оқушылардың тақырып бойынша жұмыс жасауға көмектесетін оқыту стратегиялары бар.Соның бірі INSERT.Ол бойынша оқушыға оқу,тақырыппен танысу барысында

V -«білемін»

- білмеймін

+ мен үшін жаңа ақпарат

-? Мені таңқалдырады белгілерін қойып отырып оқу тапсырылады.INSERT-оқығанын түсінуге,өз ойына басшылық етуге,ойын білдіруге үйрететін ұтымды құрал.Бір әңгіменің соңына тез жету,оқығанды есте сақтау,мәнін жете түсіну күрделі жұмыс. **3.Тақырып туралы ой толғаныс бағдарламаның үшінші кезеңі.** Күнделікті оқыту процесінде оқушының толғанысын ұйымдастыру,өзіне, басқаға сын көзбен қарау,баға беру назардан тыс қалып жатады.Одан гөрі үйге тапсырма беру,оны түсіндіру, баға қою сияқты шараларға уақыт жіберіп аламыз.Сын тұрғысынан ойлауды дамыту бағдарламасында бұл сабақтағы аса қажетті мәнді,маңызды әрекет болып табылады.Дәл осы кезеңде үйренуші не үйренгенін саралап,салмақтап,оны қандай жағдайда,қалай қолдану керектігін ой елегінен өткізеді.Белсенді түрде өз білімінің үйрену жолына қайта қарап,өзгерістер енгізу,яғни нағыз білім шыңына көтерілу.Толғануды тиімді етуге лайықталған «Бес жолды өлең», «Венн диаграммасы», «Еркін жазу», «Симантикалық карта» сияқты стратегиялар әр сабақтың ерекшелігіне,ауыр жеңілдігіне қарай лайқталып қолданылады.Олар оқушылардың бір-бірімен ой алмастыруын, ой түйістіруін қамтамасыз етеді.Әр оқушы өз шығармашылығын көрсете алады.

Сын тұрғысынан ойлау бағдарламасындағы мұғалімнің рөлі қандай болсақ ол үйрену процесіне оқушыларға серік болып бірге жұмыс жасап,оларға сеніммен қарап өз ойын, ақылын көрсете сөйлеуге қолдау көрсетіп отырады.

**Қорытынды:** Сөз соңында айтарым, менің білгенімнен білмейтін дүниелерім жетерлік. Сондықтан білім әлеміндегі өзгеріс жаңалықтардан қалмай,үнемі ізденіп,жаңалықтарды сабағымызға енгізіп отырсақ, еліміздің білім сапасы шарықтап, өз-өзіне сенімді, білімді, сауатты, мәдениетті, саналы жеке тұлға тәрбиелеп шығуымызға ешқандай кедергі болмайтындығы хақ. Оқушыларға білім беруде негізгі тұлға – мұғалім. Мұғалім-білімді де білгір,ақпараттық коммуникативті технологияны жақсы менгерген,оқушылар жанын түсінетін маман ғана емес, жүрекпен сезініп,мейірімділікпен жанасуы керек. Ешқашан жұмыс істеуден, ізденуден жалықпауымыз керек.